Mikið fjör í gærkvöldiMyndir / Anna Margrét Árnadóttir Landsliðsfyrirliðinn Aron Einar Gunnarsson og athafnarkonan Kristbjörg Jónasdóttir blésu til heljarinnar kynningarpartýs í gær í tilefni afhjúpunar AK Pure Skin húðvörulínunnar , sem þau hjónin hafa unnið að síðustu þrjú árin . Margt var um manninn og stemningin gríðarlega góð en partýið var haldið í einum flottasta sal landsins um þessar mundir , Sjálandssalnum í Garðabæ , nýjustu viðbótinni í flóru glæsilegra veitingastaða í Garðabæ sem opnaður verður á næsta ári . Fjölmargir félagar Arons úr fótboltanum létu sjá sig og sömuleiðis helsta heilsu - og líkamsræktarfólk landsins í bland við rithöfunda , rappara og vitaskuld fjölskyldu og vini þeirra Arons og Kristbjargar . „ Gestirnir tóku forskot á sæluna og prófuðu vörurnar sem samanstanda af líkamsskrúbb , andlitsgelmaska , andlitsgelskrúbb og andlitsbrúnkuvatni og við erum himinlifandi með viðbrögðin . Húðvörulínan er 100% þróuð og framleidd á Íslandi og ekki skemmir fyrir að hún er fyrir bæði kyn , “ segir Kristbjörg . „ Íslenska vatnið er í aðalhlutverki í vörunum og lögð er höfuðáhersla á hreineika innihaldsefnanna . Við fórum svo eldnsnemma á flakkið í morgun með vörurnar í verslanir , ” segir Kristbjörg , sem hefur í nógu að snúast áður en hún heldur aftur utan til Katar þar sem fjölskyldan er búsett . Anna Margrét Árnadóttir tók allar myndir sem fylgja fréttinni . Aron Einar og Kristbjörg með Tristani og Óliveri . Stefán Michael , einkaþjálfari , með þremur úr rappsenunni . KÁ-AKÁ , Emmsjé Gauta og Þorsteinn Lár Ragnarson sem var í XXX Rottweilerhundum . Erpur lét sig ekki vanta . Kári Árnason og Hjördís Perla Rafnsdóttir mættu að sjálfsögðu . Erpur og Þorgrímur Þráinsson á léttu spjalli .